O astfel de opinie exprimat într-un interviu pentru Noi.md custodele Muzeului de Istorie a Învățămîntului din Moldova, Marcel Pascali.
În opinia sa, Moldova are două căi: să adopte poziția "fiecare stă la locul său" sau, dimpotrivă, să fie îndrăzneață și să spună: "Da! Noi vrem! Da, noi vom demonstra! Vom contribui la civilizație! ", precum estonienii care au participat la crearea Skype.
Specialistul consideră că putem începe popularizarea științei cu rezolvarea problemelor de mediu în cadrul școlilor ecologice. De asemenea, trebuie acordată o mai multă atenție promovării științei în școlile din mediul rural, ținînd cont de faptul că Moldova este o țară agrară, iar pe vremuri existau brigăzi științifico-educaționale și de producție care făceau experimente pe teritoriul școlii lor, iar experiențele care aveau succes erau împrumutate de întreaga Uniune Sovietică. Din astfel de școli rurale au ieșit zeci de candidați și doctori în știință.Marcel Pascali crede că poate ar trebui să reînviem societatea științifică a elevilor, deoarece este una dintre formele de organizare a procesului pedagogic orientat spre educarea unei personalități capabile să învețe independent și să aibă o abordare creativă față de rezolvarea problemelor.